Un dro kamm e vefe evit ar Brezhoneg, eme Gwenole Larvol. « Diaes eo bremañ, dija. Ma vefe asantet al live A2 e c'hellfe pep hini ober ar pezh en deus c'hoant. » Ober muioc'h a Vrezhoneg, m'en deus c'hoant. Pe nebeutoc'h. Ha lod a vefe techet da vont war an hent-se, hervez Prezidant an UGB. Rak aze emañ an dalc'h. Ha Gwenole Larvol n'eo ket dall, ha n'en deus ket aon da lavarout anezhañ sklaer: mankout a ra mistri skol barrek war ar Brezhoneg. « 24 plas a oa kinniget er c'honkour ar bloaz-mañ. 17 den a zo bet degemeret. Strivoù a zo d'ober evit klask kelennerien. Hag arabat digeriñ skolioù n'int ket solut a-walc'h. Ma vez traoù fall e-barzh ur skol e vo rebechet d'an holl skolioù. » Seul welloc'h ar mestr-skol, seul vravoc'h ar Brezhoneg gant ar vugale.